חוק ספנות חופית (היתר לכלי שיט זר)

{{ח:התחלה}}
{{ח:כותרת|חוק ספנות חופית (היתר לכלי שיט זר), התשס״ו–2005}}

{{ח:פתיח-התחלה}}
{{ח:מאגר|2001133}} {{ח:תיבה|ס״ח תשס״ו, 11|חוק ספנות חופית (היתר לכלי שיט זר)|https://fs.knesset.gov.il/16/law/16_lsr_299891.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”איש צוות“ – אדם הממלא תפקיד בכלי שיט, הדרוש לתפעולו של כלי השיט בזמן הפלגה, למעט נתב;
{{ח:ת|סוג=הגדרה}} ”בעל היתר“ – מי שקיבל היתר לספנות חופית לפי חוק זה;
{{ח:ת|סוג=הגדרה}} ”בעל כלי שיט זר“ – הבעל הרשום של כלי שיט זר לפי דין המדינה שבה נרשם, וכן מי שבידו השליטה על כלי השיט הזר ועל אנשי הצוות שלו;
{{ח:ת|סוג=הגדרה}} ”גרור“ – רכב שאינו רכב מנועי, המיועד לפי מבנהו להיגרר על ידי רכב מנועי מאחוריו, והמשמש או המיועד לשמש להובלת מכולות או טובין;
{{ח:ת|סוג=הגדרה}} ”האזור הימי“ – המים שמעל לשטחים התת־ימיים הנכללים בשטח מדינת ישראל לפי {{ח:חיצוני|חוק השטחים התת-ימיים|חוק השטחים התת־ימיים, התשי״ג–1953}};
{{ח:ת|סוג=הגדרה}} ”היתר לספנות חופית“ – היתר שניתן בהתאם להוראות חוק זה;
{{ח:ת|סוג=הגדרה}} ”המנהל“ – כהגדרתו {{ח:חיצוני|חוק רשות הספנות והנמלים|בחוק רשות הספנות והנמלים, התשס״ד–2004}}, או מי שהוא הסמיך לענין חוק זה, כולו או מקצתו;
{{ח:ת|סוג=הגדרה}} ”חוק הספנות (כלי שיט)“ – {{ח:חיצוני|חוק הספנות (כלי שיט)|חוק הספנות (כלי שיט), התש״ך–1960}};
{{ח:ת|סוג=הגדרה}} ”חוק החברות“ – {{ח:חיצוני|חוק החברות|חוק החברות, התשנ״ט–1999}};
{{ח:ת|סוג=הגדרה}} ”חוק העונשין“ – {{ח:חיצוני|חוק העונשין|חוק העונשין, התשל״ז–1977}};
{{ח:ת|סוג=הגדרה}} ”כלי שיט“ – כהגדרתו {{ח:חיצוני|חוק הספנות (כלי שיט)|בחוק הספנות (כלי שיט)}}, למעט כלי שיט צבאי וכלי שיט המשמש בתפקידי עזר לכלי שיט צבאי;
{{ח:ת|סוג=הגדרה}} ”כלי שיט ישראלי“ – כהגדרתו {{ח:חיצוני|חוק הספנות (כלי שיט)|בחוק הספנות (כלי שיט)}};
{{ח:ת|סוג=הגדרה}} ”כלי שיט זר“ – כלי שיט שאינו כלי שיט ישראלי;
{{ח:ת|סוג=הגדרה}} ”מנהל נמל“, ”נמל“ – כהגדרתם {{ח:חיצוני|פקודת הנמלים|בפקודת הנמלים}};
{{ח:ת|סוג=הגדרה}} ”מפקח“ – מי שהשר מינהו למפקח לפי הוראות {{ח:פנימי|סעיף 10|סעיף 10}};
{{ח:ת|סוג=הגדרה}} ”מקום מוצא“, לענין הובלת טובין או נוסעים – המקום שבו הוטענו הטובין או הועלו הנוסעים על כלי שיט;
{{ח:ת|סוג=הגדרה}} ”מקום סיום“, לענין הובלת טובין או נוסעים – המקום שבו נפרקו הטובין או הורדו הנוסעים מכלי שיט;
{{ח:ת|סוג=הגדרה}} ”ספנות חופית“ – פעילות מסחרית כמפורט להלן, המתבצעת באמצעות כלי שיט:
{{ח:תתת|(1)}} הובלה של טובין או של נוסעים, שמקום המוצא שלה ומקום הסיום שלה הם נמל, כלי שיט, מיתקן או מבנה אחר המצוי במימי החופין או במים הפנימיים של ישראל, או באזור הימי, והכל בלי לפקוד נמל מחוץ לישראל, ולמעט הובלת מכולות ריקות או גרורים ריקים המשמשים את בעל כלי השיט להובלת טובין;
{{ח:תתת|(2)}} פעילות אחרת המתבצעת במימי החופין או במים הפנימיים של ישראל, או באזור הימי, למעט דיג, הפקה וקידוח של נפט או גז טבעי והנחת צינורות להולכת נפט או גז טבעי על קרקע הים או בתת קרקע הים, ולגבי פעילות המתבצעת באזור הימי – גם למעט הנחת כבלים או צינורות על קרקע הים או בתת קרקע הים;
{{ח:ת|סוג=הגדרה}} ”פקודת הנמלים“ – {{ח:חיצוני|פקודת הנמלים|פקודת הנמלים [נוסח חדש], התשל״א–1971}};
{{ח:ת|סוג=הגדרה}} ”קברניט“ – איש צוות שבידו הפיקוד על כלי שיט;
{{ח:ת|סוג=הגדרה}} ”השר“ – שר התחבורה.

{{ח:סעיף|2|היתר לספנות חופית}}
{{ח:תת|(א)}} לא יבצע אדם, בעצמו או באמצעות אחר, ספנות חופית באמצעות כלי שיט זר, אלא אם כן ברשותו היתר בכתב מאת המנהל, שניתן לבעל כלי השיט הזר בעבור אותו כלי שיט להפעלתו בספנות חופית ובהתאם לתנאי ההיתר.
{{ח:תת|(ב)}} היתר לספנות חופית יינתן בעבור כלי שיט זר להפעלתו בסוג פעילות של ספנות חופית או במספר סוגי פעילויות כאמור, והכל כפי שיקבע המנהל בהיתר.
{{ח:תת|(ג)}} המנהל רשאי לקבוע בהיתר לספנות חופית תנאים שעל בעל ההיתר לקיימם במהלך תקופת תוקפו.
{{ח:תת|(ד)}} המנהל יקבע בהיתר לספנות חופית את תקופת תוקפו, ובלבד שלא יינתן היתר בעבור כלי שיט זר לתקופה העולה על 30 ימים, אלא אם כן התקיים המפורט בפסקאות (1) או (2) שלהלן, לפי הענין:
{{ח:תתת|(1)}} לגבי בעל כלי שיט זר שהוא חברת חוץ – הוא מילא אחר הדרישות הקבועות {{ח:חיצוני|חוק החברות#חלק 9 פרק 2|בפרק השני בחלק התשיעי לחוק החברות}} לענין חברת חוץ המקיימת מקום עסקים בישראל;
{{ח:תתת|(2)}} לגבי בעל כלי שיט זר שאינו חברת חוץ – הוא מינה נציג, לרבות סוכן אניה, שמקום מגוריו הקבוע הוא בישראל, המורשה לפעול בשם בעל כלי השיט בישראל בענין ההליכים לפי חוק זה, והגיש למנהל את הסכמתו של הנציג בכתב.
{{ח:תת|(ה)}} בסעיף זה, ”חברת חוץ“ – כהגדרתה {{ח:חיצוני|חוק החברות|בחוק החברות}}.

{{ח:סעיף|3|איסור העברת היתר לספנות חופית}}
{{ח:ת}} היתר לספנות חופית אינו ניתן להעברה לאדם אחר או לגבי כלי שיט אחר.

{{ח:סעיף|4|תנאים למתן היתר לספנות חופית}}
{{ח:תת|(א)}} השר, באישור ועדת הכלכלה של הכנסת, יקבע תנאים למתן היתר לספנות חופית, שיש לקיימם לפני מתן ההיתר או במהלך תקופת תוקפו, ככל הדרוש לדעתו להבטחת המטרות המפורטות בסעיף קטן (ב), לרבות לענין מבנה כלי השיט ותחזוקתו, המערכות, המיתקנים והציוד הנדרשים לתפעולו התקין של כלי השיט, תעודות, נהלים ומסמכים אחרים שחייבים להימצא בכלי השיט ותקן אנשי הצוות הדרוש לשם הבטחת בטיחות השיט.
{{ח:תת|(ב)}} תנאים לפי סעיף קטן (א) ייקבעו על ידי השר כדי להבטיח את אלה:
{{ח:תתת|(1)}} המשך קיומה של ספנות חופית המתבצעת באמצעות כלי שיט ישראליים, ומניעת פגיעה בה;
{{ח:תתת|(2)}} שמירה על רמה נאותה של בטיחות השיט ועל שלומם של בני אדם שבכלי השיט או בקרבתו;
{{ח:תתת|(3)}} מניעת זיהום הסביבה הימית מכלי שיט;
{{ח:תתת|(4)}} מילוי אחר דרישות כל אמנה בין־לאומית בעניני ספנות שישראל צד לה;
{{ח:תתת|(5)}} תשלום פיצויים על ידי בעל כלי שיט זר בעד נזק שייגרם עקב הפעלת כלי השיט הזר בספנות חופית, לרבות נזק לצד שלישי, נזק לסביבה הימית ונזק הנובע מטביעת כלי השיט;
{{ח:תתת|(6)}} שמירה על ביטחון המדינה ושלום הציבור.
{{ח:תת|(ג)}} תנאים שמטרתם להבטיח מניעת זיהום הסביבה הימית מכלי שיט, כאמור בסעיף קטן (ב)(3), ייקבעו בהתייעצות עם השר לאיכות הסביבה.
{{ח:תת|(ד)}} בתקנות לפי סעיף זה, רשאי השר לקבוע תנאים שונים לפי סוגים של כלי שיט, של ספנות חופית או של הפלגות.

{{ח:סעיף|5|קביעת אנשי צוות ישראליים}}
{{ח:תת|(א)}} השר, בהתייעצות עם שר האוצר ובאישור ועדת הכלכלה של הכנסת, רשאי לקבוע כי בכלי שיט זר שניתן לו היתר לספנות חופית ישרתו, בעת הפעלתו בספנות חופית, אנשי צוות ישראליים כפי שיקבע, ורשאי הוא לקבוע תפקידים בכלי שיט שישרתו בהם אנשי צוות ישראליים, ככל הדרוש להבטחת מטרות אלה:
{{ח:תתת|(1)}} שמירה על רמה נאותה של בטיחות השיט ועל שלומם של בני אדם שבכלי השיט או בקרבתו;
{{ח:תתת|(2)}} מניעת זיהום הסביבה הימית מכלי שיט.
{{ח:תת|(ב)}} היה בקיום הוראות שקבע השר לפי סעיף קטן (א), כדי לסתור הוראה לענין אזרחותם או תושבותם של אנשי הצוות לפי חוק המדינה שבה רשום כלי השיט הזר שניתן לו היתר לספנות חופית, הוראת אותה מדינה עדיפה, והטוען לעדיפות זו – עליו הראיה.
{{ח:תת|(ג)}} בתקנות לפי סעיף זה, רשאי השר לקבוע תנאים שונים לפי סוגים של כלי שיט, של ספנות חופית או של הפלגות.
{{ח:תת|(ד)}} בסעיף זה, ”איש צוות ישראלי“ – איש צוות שהוא אזרח ישראלי או תושב קבוע בישראל, שהוסמך למקצוע ימי או לתפקיד בכלי שיט שהם טעוני הסמכה לפי הוראות {{ח:חיצוני|חוק הספנות (ימאים)|חוק הספנות (ימאים), התשל״ג–1973}}.

{{ח:סעיף|6|סירוב למתן היתר לספנות חופית מנימוקים הקשורים לבעל כלי השיט הזר}}
{{ח:תת|(א)}} המנהל רשאי לסרב לתת היתר לספנות חופית לבעל כלי שיט זר בעבור כלי השיט הזר, אף אם מתקיימים התנאים למתן היתר שנקבעו לפי הוראות {{ח:פנימי|סעיף 4|סעיף 4}}, אם בעל כלי השיט הזר, ואם הוא תאגיד – הוא או בעל שליטה בו, הורשע, בישראל או מחוץ לישראל, בעבירה מסוג פשע, או בעבירה שאילו נעברה בישראל היתה עבירה מסוג פשע, שמפאת מהותה, חומרתה או נסיבותיה אין בעל כלי השיט הזר ראוי, לדעת המנהל, לקבל היתר לספנות חופית, או אם הוגש נגד בעל כלי השיט הזר או בעל השליטה בו, לפי הענין, כתב אישום, בישראל או מחוץ לישראל, בשל עבירה כאמור וטרם ניתן בו פסק דין סופי.
{{ח:תת|(ב)}} בסעיף זה, ”שליטה“ – כהגדרתה {{ח:חיצוני|חוק התקשורת (בזק ושידורים)|בחוק התקשורת (בזק ושידורים), התשמ״ב–1982}}.

{{ח:סעיף|7|סירוב למתן היתר לספנות חופית מנימוקים אחרים}}
{{ח:תת|(א)}} המנהל רשאי לסרב לתת היתר לספנות חופית, אף אם מתקיימים התנאים למתן ההיתר שנקבעו לפי {{ח:פנימי|סעיף 4|סעיף 4}}, בהתקיים אחד מאלה:
{{ח:תתת|(1)}} קיימת, להנחת דעתו, חלופה סבירה לביצוע הפעילות של ספנות חופית שלגביה מתבקש ההיתר, באמצעות כלי שיט ישראלי;
{{ח:תתת|(2)}} המדינה שבה רשום כלי השיט הזר שלגביו מבוקש ההיתר אינה מאפשרת לכלי שיט ישראליים ביצוע פעילות של ספנות חופית בתחום אותה מדינה.
{{ח:תת|(ב)}} החלטת המנהל לסרב לתת היתר לספנות חופית לפי סעיף קטן (א)(1), טעונה את הסכמת הממונה על התקציבים במשרד האוצר.

{{ח:סעיף|8|מסירת פרטים למנהל}}
{{ח:ת}} המנהל רשאי לדרוש ממבקש היתר לספנות חופית למסור לו פרטים בדבר כלי השיט או בדבר סוג הפעילות של ספנות חופית שלגביהם מבוקש ההיתר, וכן כל פרט אחר הדרוש לו כדי להחליט בבקשה; מבקש ההיתר לספנות חופית ימסור למנהל כל פרט שדרש לפי סעיף זה; לא מסר המבקש פרט כאמור, רשאי המנהל שלא לתת לו היתר לספנות חופית.

{{ח:סעיף|9|ביטול היתר לספנות חופית, התלייתו או סירוב לחדשו}}
{{ח:ת}} המנהל רשאי להתלות היתר לספנות חופית לתקופה ובתנאים שיראה לנכון, לבטלו או לסרב לחדשו, לאחר שנתן לבעל ההיתר הזדמנות לטעון את טענותיו, בהתקיים אחד מאלה:
{{ח:תת|(1)}} ההיתר ניתן על יסוד מידע כוזב או שגוי;
{{ח:תת|(2)}} הופר תנאי מתנאי ההיתר שקבע המנהל לפי {{ח:פנימי|סעיף 2|סעיף 2}}, או חדל להתקיים, או הופר, תנאי מהתנאים שקבע השר לפי {{ח:פנימי|סעיף 4|סעיפים 4}} {{ח:פנימי|סעיף 5|או 5}}, ובלבד שניתנה לבעל ההיתר התראה בכתב, והוא לא תיקן את ההפרה או לא קיים את התנאי, לפי הענין, בתוך התקופה שנקבעה בהתראה;
{{ח:תת|(3)}} התקיים סייג מהסייגים הקבועים {{ח:פנימי|סעיף 6|בסעיף 6}};
{{ח:תת|(4)}} בעל ההיתר הפר הוראה מהוראות חוק זה.

{{ח:סעיף|10|מינוי מפקחים וסמכויותיהם}}
{{ח:תת|(א)}} השר רשאי למנות מפקחים, מבין עובדי משרדו, לשם פיקוח על ביצוע הוראות לפי חוק זה; הודעה על מינוי מפקח תפורסם ברשומות.
{{ח:תת|(ב)}} לשם פיקוח על ביצוע הוראות לפי חוק זה, רשאי מפקח או שוטר –
{{ח:תתת|(1)}} להיכנס, בכל עת סבירה, לכלי שיט זר שיש לו חשד סביר שמתבצעת בו עבירה על הוראות לפי חוק זה, ובלבד שלא ייכנס למקום המשמש למגורים בלבד, אלא לפי צו של בית משפט;
{{ח:תתת|(2)}} לדרוש מבעל כלי השיט הזר שלגביו ניתן ההיתר לספנות חופית, או מאיש צוות שבו, להזדהות בפניו ולהציג בפניו את ההיתר כאמור וכל מסמך אחר הקשור במתן ההיתר או בפעילות כלי השיט.
{{ח:תת|(ג)}} לשם גילוי עבירה לפי חוק זה יהיו למפקח סמכויות חקירה המסורות לקצין משטרה לפי {{ח:חיצוני|פקודת הפרוצדורה הפלילית (עדות)#סעיף 2|סעיפים 2}} {{ח:חיצוני|פקודת הפרוצדורה הפלילית (עדות)#סעיף 3|ו־3 לפקודת הפרוצדורה הפלילית (עדות), 1927}}, וכן סמכויות של שוטר לבקש מבית משפט צו חיפוש ולבצעו לפי {{ח:חיצוני|פקודת סדר הדין הפלילי (מעצר וחיפוש)#סעיף 23|סעיפים 23}} {{ח:חיצוני|פקודת סדר הדין הפלילי (מעצר וחיפוש)#סעיף 24|ו־24(א)(1) לפקודת סדר הדין הפלילי (מעצר וחיפוש) [נוסח חדש], התשכ״ט–1969}}; הוראות חיקוקים אלה יחולו על חקירה, חיפוש ותפיסת חפצים כאילו נערכו בידי קצין משטרה או שוטר, לפי הענין.
{{ח:תת|(ד)}} בלי לגרוע מהוראות סעיף קטן (ג), חיפוש שנערך על ידי מפקח לפי הוראות הסעיף הקטן האמור, ייעשה בנוכחות שוטר.

{{ח:סעיף|11|עונשין}}
{{ח:תת|(א)}} המבצע ספנות חופית באמצעות כלי שיט זר בלא היתר לספנות חופית או שלא בהתאם לתנאיו, בניגוד להוראות {{ח:פנימי|סעיף 2|סעיף 2}}, דינו – קנס כאמור {{ח:חיצוני|חוק העונשין#סעיף 61|בסעיף 61(א)(3) לחוק העונשין}}.
{{ח:תת|(ב)}} נעברה עבירה לפי סעיף קטן (א), ועושה העבירה המשיך לבצע את העבירה לאחר שנמסרה לו התראה בכתב מאת מפקח או שוטר לענין ההפרה, דינו – נוסף על כל עונש אחר, קנס נוסף בשיעור הקבוע {{ח:חיצוני|חוק העונשין#סעיף 61|בסעיף 61(ג) לחוק העונשין}}, לכל יום שבו נמשכת העבירה מהמועד שבו נמסרה לו ההתראה או מהמועד שנקבע בה, לפי המאוחר מביניהם; על מסירת התראה לפי סעיף קטן זה יחולו הוראות {{ח:חיצוני|חוק סדר הדין הפלילי#סעיף 237|סעיף 237 לחוק סדר הדין הפלילי [נוסח משולב], התשמ״ב–1982}}, בענין המצאת מסמכים, בשינויים המחויבים.
{{ח:תת|(ג)}} נעברה עבירה לפי סעיף זה בידי תאגיד, דינו – קנס פי ארבעה מהקנס שנקבע לעבירה.

{{ח:סעיף|12|פטור}}
{{ח:ת}} השר רשאי, בצו, לפטור פעילות מסוימת של ספנות חופית, או סוג פעילות כאמור, מהוראות חוק זה כולן או מקצתן, אם הוא סבור כי הדבר דרוש לשם מניעת סכנה לחיי אדם או מטעמים של שמירה על ביטחון המדינה או על טובת הציבור, הגנה על אינטרסים חיוניים למדינה, או טעמים מיוחדים אחרים המחייבים מתן פטור כאמור.

{{ח:סעיף|13|אגרות}}
{{ח:ת}} השר, באישור ועדת הכלכלה של הכנסת, רשאי לקבוע אגרות בעד בקשה למתן היתר לספנות חופית או לחידושו.

{{ח:סעיף|14|ביצוע ותקנות}}
{{ח:ת}} השר ממונה על ביצוע חוק זה והוא רשאי להתקין תקנות בכל הנוגע לביצועו.

{{ח:סעיף|15|שמירת דינים}}
{{ח:ת}} הוראות חוק זה באות להוסיף על הוראות כל דין ולא לגרוע מהן.

{{ח:סעיף|16|}}
{{ח:ת}} {{ח:הערה|הנוסח שולב {{ח:חיצוני|חוק בתי משפט לענינים מינהליים|בחוק בתי משפט לענינים מינהליים, התש״ס–2000}}.}}

{{ח:סעיף|17|הוראת מעבר}}
{{ח:ת}} על אף הוראות {{ח:פנימי|סעיף 2|סעיף 2}}, מי שביצע ספנות חופית באמצעות כלי שיט זר ערב תחילתו של חוק זה, רשאי להמשיך ולבצע ספנות חופית באמצעות כלי השיט הזר עד תום שישה חודשים מיום תחילתו של חוק זה.

{{ח:חתימות|התקבל בכנסת ביום י״ג בחשון התשס״ו (15 בנובמבר 2005).}}
* '''אריאל שרון'''
ראש הממשלה
* '''מאיר שטרית'''
שר התחבורה
* '''משה קצב'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]